దేశంలోని ఇతర నగరాల్లోనూ ఇదే పరిస్థితి
గ్లోబల్ మార్కెట్‌లో ముడిచమురు ధరలు పైకి
దేశీ ఇంధన ధరలు నిలకడగా కొనసాగాయి. ఆదివారం పెట్రోల్, డీజిల్ ధరల్లో ఎలాంటి మార్పు లేదు. స్థిరంగానే ఉన్నాయి. దీంతో హైదరాబాద్‌లో లీటరు పెట్రోల్ ధర రూ.77.97 వద్ద నిలకడగా ఉంది. డీజిల్ ధర రూ.72.47 వద్ద స్థిరంగా కొనసాగింది. మరోవైపు అంతర్జాతీయ మార్కెట్‌లో ముడి చమురు ధరలు పైస్థాయిలోనే ఉన్నాయి.
అయితే పెట్రోల్, డీజిల్ ఈ నెల ఆరంభం నుంచి ఇప్పటి దాకా చూస్తే భారీగానే తగ్గాయి. పెట్రోల్ ధర ఏకంగా రూ.1.28 పడిపోయింది. డీజిల్ ధర కూడా రూ.1.04 క్షీణించింది. 13 రోజుల్లో పెట్రోల్ ధర 9 సార్లు పడిపోయింది. డీజిల్ ధర 8 రోజులు తగ్గుతూనే వచ్చింది.
ఇకపోతే అమరావతిలో కూడా ఈ రోజు పెట్రోల్, డీజిల్ ధరల పరిస్థితి ఇలానే ఉంది. పెట్రోల్‌ ధర రూ.77.58 వద్దనే స్థిరంగా కొనసాగింది. డీజిల్‌ ధర కూడా నిలకడగా రూ.71.75 వద్ద ఉంది. ఇక విజయవాడలోనూ ధరలు ఇలానే ఉన్నాయి. పెట్రోల్ ధర స్థిరంగా రూ.77.21 వద్ద ఉంది. డీజిల్ ధర కూడా నిలకడగా రూ.71.41 వద్దనే కొనసాగుతోంది.
Also Read: పండుగ ఆఫర్ అదుర్స్: రూ.150 పెట్రోల్ కొట్టిస్తే అదిరిపోయే బహుమతులు!
దేశ రాజధాని ఢిల్లీలో కూడా పెట్రోల్, డీజిల్ ధరలు ఇలానే ఉన్నాయి. పెట్రోల్ ధర స్థిరంగా రూ.73.32 వద్ద కొనసాగుతోంది. డీజిల్ ధర కూడా రూ.66.46 వద్ద నిలకడగా ఉంది. వాణిజ్య రాజధాని ముంబయిలో కూడా పరిస్థితి ఇలానే కనిపిస్తోంది. పెట్రోల్ ధర రూ.78.93 వద్ద స్థిరంగా ఉంది. డీజిల్ ధర రూ.69.66 వద్ద నిలకడగా కొనసాగుతోంది.
Also Read: బంపరాఫర్.. పెట్రోల్, డీజిల్‌పై 100 శాతం క్యాష్‌‌బ్యాక్!
అంతర్జాతీయ మార్కెట్‌లో ముడి చమురు (క్రూడాయిల్) ధరలు పైస్థాయిల్లోనే ఉన్నాయి. శుక్రవారం బ్రెంట్ క్రూడ్ ఆయిల్ ధర బ్యారెల్‌‌కు 2.39 శాతం పెరుగుదలతో 60.51 డాలర్లకు చేరింది. ఇక డబ్ల్యూటీఐ క్రూడాయిల్ ధర బ్యారెల్‌కు 2.15 శాతం పెరుగుదలతో 54.70కు ఎగసింది.